Institutia a obtinut terenurile de la Comisia judeteana de fond funciar Vaslui. Retrocedarea celor 1.292,55 hectare de teren agricol s-a facut pe

baza unor documente oficiale prezentate de Academia Româna, fiind vorba de o serie de testamente mentionate în “Monitorul Oficial” nr. 260/1948. “În sedinta de astazi (joi – n.r.), Comisia judeteana de fond funciar a hotarât validarea dreptului de proprietate a Academiei Române asupra suprafetei de 936,55 ha în judetul Vaslui, precum si validarea a înca 208,8 ha de teren pe teritoriul judetului Giurgiu. Retrocedarea fostelor proprietati trena de mai bine de zece ani si am considerat ca este normal ca aceasta institutie sa-si redobândeasca ceea ce a detinut legal înainte de perioada comunista”, a declarat Ciprian Iftimoaei, prefectul judetului Vaslui. Academia a fost reprezentata de catre presedintele Fundatiei “Patrimoniu”, Alexandru Bogdan, care sustine ca institutia intentioneaza sa amenajeze niste ferme in judetul Giurgiu. „Înainte de 1948, data la care terenurile ne-au fost luate si date în folosinta unor ministere, Academia Româna avea la Vaslui peste 1.800 de hectare de teren agricol si 1.100 hectare de teren ocupat cu plantatii forestiere. Doleantele noastre au fost rezolvate în proportie de 95%, însa ramâne un singur lucru de facut: vreau sa plec de la Vaslui cu un act care arata dreptul nostru de proprietate asupra terenurilor care ne-au apartinut pentru a le comasa în Baragan, mai precis în judetul Giurgiu, acolo unde vom face ferme. Sper ca voi pleca azi cu acest act, altfel vor veni în locul meu batalioanele mai tinere“, a spus academicianul, potrivit ziarului “Adevarul de Vaslui”. „De curând, s-au împlinit 60 de ani de când Academiei Române i-a fost luat în mod abuziv dreptul de folosinta asupra terenurilor de catre fostul regim. Vrem sa recuperam aceasta perioada pierduta si sa îndeplinim clauzele testamentare ale donatorilor nostri”, a completat Alexandru Bogdan.

gardianul